cyanic-selkie/wikianc huggingface dataset:
Ruaidrí Ua Conchobair
Biografi
Han utsatte sin underkastelse til Henrik II av England til 1175 da traktaten i Windsor ble forhandlet fram på hans vegne av erkebiskopen av Dublin, Lorcán Ua Tuathail. Under denne enigheten kunne han holde Connacht som den engelske kongens vasall og utøve herredømme over alle innfødte konger og høvdinger på Irland. Til gjengjeld måtte han betale en årlig skatt og tributt, skjønt avtalen gjorde ikke en slutt på krigføringen til den normanniske baronene som herjet Irland.
I kjølvannet av ødeleggelsen av den første katedralen i Tuam i 1184 forlot Ruaidrí Tuam og trakk seg tilbake til klosteret Cong Abbey hvor han overdro kirkeverdiene fra katedralen i Tuam til abbedens varetekt, blant annet Congs kors.
Matteo Perez d’Aleccio
Matteo Perez d'Aleccio (født 1547, død ca. 1616) var en italiensk, manieristisk maler som er kjent for sine religiøse, historiske og maritime motiver.
Ruaidrí Ua Conchobair
Biografi
En av hans egne sønner, Conchobar Máenmaige Ua Conchobhair, tok tronen fra ham i 1186 og drev ham inn i Munster. Han klarte imidlertid å få overtaket igjen, og da sønnen Conchobar døde i 1189, var kongedømmet igjen hans. Det varte dog ikke lenge da han 1191 måtte be om militær hjelp fra Tirconnell i Tyrone, de engelske i Meath, og fra de irske i Munster for å gjenvinne makten i Connaught som da synes å ha blitt tatt av hans langt yngre bror Cathal Crobdearg Ua Conchobair. Gjenvinningsforsøket falt ikke heldig ut, og som kompensasjon fikk han herredømmet over Tir Fiachrach og Kinelea av Echtge.
Matteo Perez d’Aleccio
Liv og verk
Han nevnes også som Matteo da Lecce eller Leccio grunnet hans antatte fødeby Lecce i sørlige Italia ved antagelsen at d’Aleccio var en forvansking, men kunsthistorikeren Alfredo Petrucci hevder at Perez var hans fars etternavn, og av spansk opprinnelse, og at d'Aleccio er avledet fra Alezio, hans egentlige fødested, en liten italiensk by i regionen Puglia, i gamle dager kjent som Aletium.
Ruaidrí Ua Conchobair
Biografi
I 1198 hevder krøniken Annalene av de fire mesterne at Ruaidrí, «konge av Connaught og av hele Irland, både irske og engelske, døde blant prestene i Cong, etter mønsterverdig botsøving, seierrik over verden og djevelen. Hans kropp ble fraktet til Clonmacnoise, og gravlagt på nordsiden av alteret i den store kirken».
Matteo Perez d’Aleccio
Liv og verk
Han studerte under Michelangelo, og arbeidet i Det sixtinske kapell i Vatikanpalasset med Anglenes fall på fasaden, motstående til Michelangelos Dommedag. Han var medlem av Accademia di San Luca i Roma. Han malte også et alterstykke for Sant'Eligio degli Orefici.
Da d'Aleccio reiste til Napoli møtte han kunstneren Pablo Moron som ble hans assistent i mange år. Bortsett fra hva han gjorde på Malta kan hans viktigste verker bli funnet i Roma og omfatter blant annet freskoen Striden om Moses’ lik (Disputa sul corpo di Mosè, ca. 1574) i Det sixtinske kapell; freskoer i Villa d'Este i Tivili og Villa Mondragone i Frascati. I årene fra 1576 arbeidet han på Malta hvor han ble malteserordenens offisielle maler og hvor han gjorde flere historiske bilder, og på 1580-tallet var han i Sevilla i Spania, og muligens fra 1589 i Lima i Peru.
Han er mindre kjent for de verker han utførte i Spania hvor han blitt overtalt til å utvandre til i 1583. Han fullførte en monumental fresko i 1583 i katedralen i Sevilla, St. Kristoffer som bærer Frelser som barn. Han malte i 1587 det samme emnet for kirken i San Miguel, og malte også andre oppbyggelige og religiøse motiver i Sevilla. Ulikt mange andre malere på 1500-tallet praktiserte og kultiverte d’Aleccio kunsten med gravering på kopperplater, kobberstikk. Etter flere år i Spania følte han at hans verker ble verdsatt mindre enn andres, spesielt de til Luis de Vargas, og dro kanskje tilbake til Roma.
Informasjonen om datoen og stedet for hans død er usikre. Det hevdes motstridende at han døde i Roma, i Karibia og i Lima i Peru, og hans siste kjente dato er 1616 hvor han hadde overoppsyn med utgivelsen av den andre utgaven av sjøkartet Arcano del Mare av Sir Robert Dudley, og han døde antagelig en tid etter dette.
Jorge García
Jorge García er navnet til flere personer:
Grusomme meg 3
Grusomme meg 3 (originaltittel: Despicable Me 3, stilisert i markedsføringøyemed og på skjermen som Despicable M3) er en 2017 amerikansk 3D-datamaskinanimert komediefilm produsert av Illumination Entertainment for Universal Pictures. Det er den tredje hovedfilmen, den tredje totalt i filmserien Grusomme meg, og oppfølgeren til Grusomme meg 2 (2013). Filmen er regissert av Pierre Coffin og Kyle Balda, medregissert av Eric Guillon og med manus av Cinco Paul og Ken Daurio.
I filmen starter Gru et samarbeid med sin lenge tapte tvillingbror Dru for å bekjempe en ny fiende kalt Balthazar Bratt, en barneskuespiller fra 1980-tallet som vokser opp til å bli en skurk. Steve Carell, Miranda Cosgrove og Dana Gaier returnerer til sine roller som Gru, Margo og Edith fra de to første filmene og Julie Andrews er tilbake som Marlena, Gru mor fra Grusomme meg (2010). Kristen Wiig og Steve Coogan er tilbake fra Grusomme meg 2, mens Trey Parker, Jenny Skifer og Nev Scharrel (til erstatning for Elsie Fisher som Agnes) er nye stemmeskuespillere i denne filmen i serien.
Grusomme meg 3 hadde premiere den 14. juni 2017, på Annecy International Animated Film Festival, og ble utgitt i USA den 30. juni 2017, av Universal Pictures i 3D, RealD 3D, Dolby Cinema og IMAX 3D. Filmen fikk blandede til positive anmeldelser fra kritikere og har spilt inn over USD 1 milliard på verdensbasis, noe som gjør den til den tredje mest innbringende filmen i 2017, den fjerde mest innbringende animasjonsfilm noen gang og den 24. mest innbringende totalt sett. Det er Illuminations andre film til å brutto spille inn over USD 1 milliard, etter Minions i 2015, og ble den første animerte serien til å gjøre det.
Plottet
Den tidligere skurken Gru er nå en agent for Antiskurkeligaen (Anti-Villain League, AVL). Han og hans partner/hustru Lucy er sendt til å forpurre planene til Balthazar Bratt, en tidligere barnestjerne som er blitt ond. Gru klarer å stoppe Bratt fra å stjele verdens største diamant, men er ikke i stand til å ta ham til fange. Som et resultat av at han ikke fikk tatt Bratt blir Gru og Lucy avskjediget fra AVL av dens urimelig nye direktør Valerie da Vinci, etter at Silas Ramsbottom har gått av med pensjon.
Gru og Lucy forteller motvillig sine barn Margo, Edith, og Agnes om sin oppsigelse, men forsikrer dem om at de vil finne nye jobber. De fleste av Grus undersåtter forlater Gru når han nekter å gå tilbake til den kriminelle løpebanen til tross for å mistet sin jobben. I mellomtiden sliter Lucy med å tilpasse seg sin nye rolle som barnas nye mor. Neste morgen er familien kontaktet av Fritz, butler til Grus muntre tvillingbror Dru, som bor i et fjernt land som heter Freedonia og lengter etter å møte ham. Gru er sjokkert over å lære at han har en tvillingbror. Han konfronterer sin mor, som avslører at når hun og mannen ble skilt, ble de enige om å beholde ett barn hver. Familien bestemmer seg for å reise for å møte Dru, og de er overrasket over hans enorme formue, som Fritz tillegger grisfarmvirksomheten. I mellomtiden er undersåttene blitt arrestert for ulovlig tilstedeværelse på settet til et talentshow. Bratt klarer å stjele diamanten igjen og har tenkt å bruke det til å drive en gigantisk robot og ødelegge Hollywood som hevn for kansellering av hans program.
Dru avslører til Gru at deres nylig avdøde far var en legendarisk superskurk, viss skurkaktive aktiviteter er den virkelige kilden til familiens rikdom. Da Dru ble avvist av sin far som en skam, spør han sin bror om å lære ham å være en skurk. Når Gru nekter å gå tilbake til sin gamle måter tar Dru ham med på en kosetur rundt Freedonia i sin fars teknologisk avansert bil og de to brødrene kommer nærmere hverandre. I mellomtiden prøver Lucy å balansere sine oppgaver som en mor, som hun fremviser etter å ha vist bort en ung gutt ved navn Niko som hadde falt for Margo på en tradisjonell ostefestival, mens Edith og Agnes snubler inn i på lokal taverna og lærer fra bartenderen om en mytisk enhjørning som lurer i en nærliggende skog. Gru prøver å overbevise Agnes at enhjørninger er oppkonstruert, men bestemmer seg for ikke å gjøre det for å unngå å såre hennes følelser. Neste dag drar Agnes og Edith ut i skogen for å spore opp den mytiske hesten, bare for å finne en enhornet geit som Agnes adopterer og kaller «Heldig». I mellomtiden resulterer savnet av Gru til at Undersåttene flykter fra fengselet.
Dru overbeviser Gru til å stjele diamanten, mens Gru i all hemmelighet har til hensikt å bringe den til AVL, som han håper vil overbevise da Vinci om å ansette ham på nytt. Til tross for flere tilbakeslag, klarer de å få tak i diamanten og blir reddet av Lucy etter at de så vidt klarer å rømme. Etter å ha funnet ut av Grus faktiske motiver, konfronterer Dru sin bror om hans løgn. Til motmæle fornærmer Gru ham og bestemmer seg for å forlate Freedonia. Bratt, forkledd som Lucy, kidnapper barna, og får igjen tak i diamanten. Gru og Dru løser sine uoverenstemmelser og forfølger ham.
Med sin robot drevet av diamanten terroriserer Bratt Hollywood, og har til hensikt å sende det ut i rommet ved bruk av tyggegummi med superkrefter. Lucy redder barn mens Gru og Dru svekker Bratts robot med våpen fra deres fars bil. Gru blir slått bevisstløs når bilen blir ødelagt, og Dru klarer å ødelegge robotens kjerne fra innsiden når Bratt truer med å drepe Gru. Når Gru kommer seg slåss han med Bratt i en kampdans, ved å bruke det som en distraksjon for å hente sin våpenifiserte keytar, og beseiret ham. Etter å ha møtt opp med Gru klarer Undersåttene å ødelegge tyggegummien som allerede dekker byen, og Gru og Dru gjenforenes.
Kort tid deretter er Gru og Lucy gjeninnsatt i AVL, og den nylig forente familie feirer i Grus hjem. Lucy er anerkjent av barna som deres mor. Lokket tilbake til skurkerier stjeler Dru og de fleste av undersåttene Grus skipet, med Grus emblem erstattet med en «D» i graffiti. Gru og Lucy bestemmer seg for å gi dem et fem minutters forsprang før de engasjerer seg i jakten.
Produksjon
Steve Burke, NBCUniversals administrerende direktør, bekreftet i september 2013 at en tredje film i Grusomme meg-serien var under utvikling. Cinco Paul og Ken Daurio, forfatterne av de to første filmene, kunngjorde at de ville komme tilbake for å skrive manuset til filmen. Den 13. april 2016 fikk Trey Parker, medskaperen av South Park, rollen som den viktigste antagonisten i filmen, Balthazar Bratt.
Soundtrack
Soundtracket til Despicable Me 3 ble sluppet 23. juni 2017. Pharrell Williams lanserte den nye sangen «Yellow Light» for lydsporet, som ble gjort tilgjengelig via digital nedlasting og strømming. Noen sanger er ikke tilgjengelig på iTunes og Google Play.
Sporliste
Noter
Utgivelse
Filmen hadde premiere den 14. juni 2017 på Annecy International Animated Film Festival. Det ble utgitt i USA den 30. juni 2017. Dette er den første filmen til Illumination som er blitt utgitt i Dolby Vision og til å bli utgitt i 2:35.1 anamorfisk widescreen-formatet.
Den første offisielle traileren for filmen ble utgitt den 14. desember 2016; med andre utgitt 14. mars 2017. En sekundær trailer, laget for TV-bruk, ble utgitt den 21. april 2017. En tredje trailer ble utgitt på 24. mai 2017.
Hjemmemedia
Despicable Me 3 vil bli utgitt på DVD, Blu-ray, Blu-ray 3D og Ultra-HD Blu-ray i Storbritannia den 6. november 2017.
Kinobillettsalget
🇵🇪 har Grusomme meg 3 har spilte inn over USD 263,6 millioner i USA og Canada samt over USD 766,9 millioner i andre områder for en verdensomspennende totalsum av over USD 1,030 milliarder, satt opp mot et produksjonsbudsjett på 80 millioner dollar. 8. september 2017 passerte den 1 milliard dollar terskelen, å bli den andre Grusomme meg-filmen (etter Minions), andre ikke-Disney-animerte filmer (etter Minions), tredje film i 2017 (etter Skjønnheten og Udyret og The Fate of the Furious), og den sjette animert film (etter Toy Story 3, Frost, Minions, Zootropolis og Oppdrag Dory) å passere grensen. Det ble den første filmen siden, The Fate of the Furious (også eid av Universal), april 2017 til å spille inn over en milliard dollar.
I Nord-Amerika åpnet filmen ved siden av The House og Baby Driver, samt bred utvidelse av The Beguiled, og ble anslått til brutto på USD 85-95 millioner i sin åpningshelg. Den ble vist i 4.529 kinoer, for å sette rekord for bredeste utgivelsen noen gang, slo det antallet som var satt av The Twilight Saga: Eclipse i 2010. Den spilte inn USD 4,1 millioner fra torsdag kvelds forhåndsvisninger, litt ned fra USD 4,7 millioner av den andre film og USD 6,2 millioner som ble spilt inn av Minions, samt USD 29,2 millioner på sin første dag. Det resulterte i en debut på USD 72.4 millioner, litt under forventningene, og det laveste i serien siden den første filmen, men fortsatt toppet de salgsstatistikken og ble 4. beste åpning for Illumination. Den også åpnet for mer enn de neste fem filmene gjorde kombinert (Baby Drivers på USD 20,6 millioner, Transformers: The Last Knights USD 16,9 millioner, Wonder Womans sin økning til USD 15,7 millioner, Biler 3s USD 9,7 millioner og Husets USD 8,7 millioner). I sin andre helg spilte filmen inn USD 33,6 millioner (en nedgang på 53,6 %, mer enn de tidligere Grusomme meg-filmene, men tilsvarende Minions), og kom på andreplass på salgsstatistikken etter nykommeren Spider-Man: Homecoming (USD 117 millioner).
Internasjonalt ble filmen utgitt i fem markeder den 16. juni 2017, og spilte inn USD 9,9 millioner i sin åpningshelg. I sin tredje uke av utgivelsen av filmen åpnet den i 46 flere markeder, spilte inn USD 95,6 millioner.
Kritiskernes respons
På gjennomgangsaggregatoren Rotten Tomatoes har filmen en oppslutning på 60 prosent, basert på 164 vurderinger, og en gjennomsnittlig rating for 5.7/10. Nettstedets kritiske konsensus leser, «Grusomme meg 3 bør holde fans av serien konsekvent underholdt med en ny runde med fargerik animasjon og sprø—om enn noe vildt spredd—humor.» På Metacritic, som tildeler en normalisert rating, har filmen en score på 49 av 100 basert på 37 kritikere, som indikerer «blandet eller gjennomsnittlig anmeldelser». Publikum ble spurt av CinemaScore som ga filmen en gjennomsnittlig karakter på «A−» på en skala fra a+ til F.
Oppfølger
Illuminations administrerende direktør Chris Meledandri har uttalt i september 2017 at en fjerde Grusomme meg-film produseres.
VM i snooker 1928
VM i snooker 1928 var det andre verdensmesterskapet i snooker. Man spilte på flere steder, med finale i Birmingham, England, Storbritannia. Joe Davis som var regjerende mester stod over fram til finalen. Davis vant turneringen og sammenlagt ytterligere 14 VM-titler.
Romsås
Romsås er en drabantby nordøst i bydel Grorud i Oslo. Romsås preges av den spesielle drabantbybebyggelsen, oppført på 60- og 70-tallet av OBOS, men også den høye beliggenheten med utsyn over Groruddalen, Oslo by og Oslofjorden. Nærheten til Lillomarka, med god tilgang gjennom skogsveier og stier setter også sitt preg på Romsås.
Arkitektene bak Romsås-prosjektet ble kalt Romsåsteamet og besto av Alex Christiansen, Nils Rosland, Trygve Kleiven, Randi Klippgen, Olav Holm og Alf Halvorsen. Boligblokkene er i et omfattende rehabiliteringsprogram som startet sent på 1990-tallet, en prosess som har vekket interesse og anerkjennelse og blitt belønnet med flere priser. Området har også et villaområde på nordsiden av Trondheimsveien ved Bånnkall gård.
Bydel Romsås var en selvstendig bydel fra 1988 til 2003. I 2004 ble bydelene Grorud og Romsås slått sammen til bydel Grorud.
Romsås har også blitt utpekt som et kulturminne fordi området representerer et meget rendyrket eksempel på en planlagt bydel. De seks borettslagene er knyttet sammen med et nettverk av gangveier, med en bilvei i ring utenfor boligområdene, med en skog, Emanuelfjell, og et tjern (Svarttjern) i midten. For beboerne fremstår uteområdet som bilfritt, selv om det går an å betale for å åpne opp en bom og kjøre store laster rett til den enkelte beboeres inngangsdør.
Samferdsel
Romsås er betjent av T-banelinjen Grorudbanen (linje 4 og 5) ved Romsås stasjon som ligger i sør på Romsås. Romsås betjenes også av Ruters busslinje (63 Romsås Ring - Grorud T) som betjener også de nordlige delene.
Romsås har også et busstopp i Trondheimsveien som heter Romsåsfoten som betjenes av Ruters busslinjer: 120 (Nesåsen - Grorud T), 380 (Lillestrøm - Oslo Bussterminal) og 390 (Hellerudhaugen - Oslo Bussterminal).
Trondheimsveien skjærer gjennom sørsiden av området fra Grorud til Skillebekk.
Historie
Romsås er et gårdsnavn, nevnt først i 1659. Som områdenavn har Romsås vært knyttet til drabantbyutbyggingen fra slutten av 1960- til ut på 1970-tallet.
Før blokkene ble bygget, var Romsås bare skog. Det eneste som møtte gravemaskinene da de kom for å bygge blokkene var et lite hus som var oppført uten tillatelse.
Borettslagene
Den såkalte Romsåsbyen består av seks borettslag med 2500 boenheter bygget over samme lest. Hvert borettslag er bygget rundt ett eller flere tun. De fleste tunene er møblert med blomsterbed, benker og lekeapparater. På flere av dem står det også små næringsbygg som i dag huser nærbutikker (med Post-i-butikk), forsamlingshus og lignende. Hvert borettslag har også ett eller flere parkeringshus med én plass til hver leilighet.
Fra 1996 til 2013 har samtlige borettslag gjennomgått eller påbegynt rehabilitering, med nye fasader i teglstein og innglassede balkonger. Flere av borettslagene har mottatt priser for rehabiliteringen.
Haskovo oblast
Haskovo oblast er en forvaltningsenhet (oblast) i det sørlige Bulgaria. I sør grenser Haskovo til Hellas og Tyrkia. Den største byen, som også er administrasjonssentrum, er Haskovo.
Kommuner
Haskovo oblast er inndelt i 11 kommuner (entall: община, obshtina – flertall: общини, obshtini)
Romsås
Borettslagene
Borettslagene ligger langs en og samme vei som går i ring rundt åsen. Starter man fra Grorud og kjører mot klokken heter veien først Romsåsveien, deretter Odvar Solbergs vei, Sverre Iversens vei og til slutt Ravnkollbakken, før den ender i et T-kryss med Romsåsveien. Buss 63 (Romsås Ring) går fra Grorud, følger ringveien med klokken, og ender tilbake på Grorud.
Følger man ringveien mot klokken fra Grorud ligger borettslagene i følgende rekkefølge: Orremyr, Emanuelfjell, Svarttjern, Røverkollen, Ravnkollen og Tiurleiken.
Som de eneste boenhetene utenfor ringveien ligger Romsli mellom Orremyr og Emanuelfjell. De ser ikke ut som de karakteristiske blokkene, de er kun få etasjer og huser stort sett eldre.
Orremyr
Orremyr borettslag stod ferdig i 1972 og består av 342 leiligheter med adresse Odvar Solbergs vei 2 til 52. Byggene ligger en stykke ned mot sørøst fra toppen. Borettslagets symbol er en orrhøne.
Svarttjern
Svarttjern borettslag stod ferdig i 1973, og består av 647 leiligheter.
Til tross for navnet ligger ikke Svarttjern borettslag ved vannet Svarttjern, men noe lenger oppe i åsen. Tjernet er et landemerke på Romsås, og ble som en del av Groruddalssatsingen utbedret til badesesongen 2009 med blant annet rampe for rullestolbrukere. Området rundt fikk samtidig et opprustet parkområde med lekeplass.
Røverkollen
Røverkollen borettslag stod ferdig i 1974, og består av 238 leiligheter. Det er både det minste borettslaget på Romsås, og det siste som ble bygget. Det har adresse Sverre Iversens vei 1 til 33. Borettslagets symbol er en røver.
Ravnkollen
Ravnkollen borettslag stod ferdig i 1970, og består av 661 leiligheter. Det var det første borettslaget som ble bygget på Romsås. Borettslagets symbol er en ravn.
Tiurleiken
Tiurleiken borettslag stod ferdig i 1971, symbol er en tiur og består av 332 leiligheter. Borettslaget har adresse Ravnkollbakken.
Romsås Senter
Romsås Senter er et større kompleks som blant annet huser butikker, helsetjenester, eldresenter, omsorgsboliger, barnehage, Deichman Romsås og Romsås Frivillighetssentral. Det ligger langs Ravnkollbakken, mellom Ravnkollen og Tiurleiken borettslag.
Romsås Vaktmestersentral, som eies i fellesskap av borettslagene, har kontorer og garasje på baksiden av senteret, ut mot Odvar Solbergs vei.
Skoler
Mellom borettslagene ligger Svarttjern skole (1.-3. trinn), Tiurleiken skole (4.-7. trinn) og Bjøråsen skole (8.-10. trinn). Elever ved Svarttjern skole begynner på Bjøråsen skole fra 4. trinn, mens elever ved Tiurleiken skole begynner på Bjøråsen skole fra 8. trinn. Mellom borettslagene ligger også et utendørs idrettsanlegg (Humleby) og en idrettshall (Romsåshallen).
Kjente personer fra
Høsten 2021 ble veggmaleriet «Romsås Wall of Fame» avduket på Romsås senter av ordfører Marianne Borgen. Bildet viser 13 kjente, lokale helter. Blant disse er Don Martin, Torgrim Eggen, Jan Garbarek, Erik Johnsen, Joshua King, Maria Navarro Skaranger, Jan-Derek Sørensen, Grete Waitz og Sune Wentzel.
Også ishockeyspillerne- og trenerne Espen «Shampo» Knutsen og Kenneth Larsen bodde på Romsås i barndommen.
Idrettsaktiviteter på Romsås
Romsås Cup arrangeres hvert år der hvor alle borettslagene i Romsås møter hverandre. Her konkurrerer de om hvilket borettslag som er best i fotball.
Houma
Houma kan være:
Angical
Angical er en kommune i delstaten Bahia i nordøstregionen av Brasil.
Liste over sørkoreanske filmer fra 1993
Liste over sørkoreanske filmer fra 1993 er en kronologisk liste over filmer som ble lansert i Sør-Korea i 1993.
The Compleat Beatles
The Compleat Beatles er en samling bestående av to notehefter med samtlige sanger spilt inn av The Beatles og diverse intervjuer og artikler om gruppen, og en to timer lang dokumentar som går kronologisk gjennom karrieren til bandet.. Fram til nyere materiale kom med blant annet The Beatles Anthology, var dette den definitive filmen om bandet. Tittelen benytter det arkaiske «Compleat» i stedet for «complete», muligens som et spill på stavemåten på Beatles (ikke Beetles).
Dokumentaren er regissert av Patrick Montgomery og fortalt av skuespiller Malcolm McDowell. Den inkluderer intervjuer med kilder som sto The Beatles nær, deriblant George Martin, Alan Williams, Bob Wooler (DJ på Cavern Club, musikkjournalsit Bill Harry og musikerne Gerry Marsden, Billy J. Kramer, Marianne Faithfull, Billy Preston og Tony Sheridan. Filmen inkluderer også arkivfilm av intervjuer med medlemmene av the Beatles og Brian Epstein.
Den ble vist på kino den 1. februar 1984.
Voltumna
Voltumnas kult var sentrert i Volsinii, dagens Orvieto, en etruskisk by i nordvestlige Italia. Han tilsvarte Vertumnus i romersk mytologi.
Forbundet av tolv etruskiske byer, populi, ble fornyet årlig ved den hellige lund ved Fanum Voltumnæ, helligdommen til Voltumnus i nærheten av Volsinii (dagens Bolsena) som ble nevnt av Titus Livius. Ved Fanum Voltumnæ ble ludi holdt, den nøyaktige naturen av denne, atletisk eller kunstneriske, er ukjent.
I Forum Romanum i Roma i nærheten av Dioskurernes tempel (Castors og Pollux' tempel) sto en helligdom dedikert til Voltumna i Vicus Tuscus («Den etruskiske vegen»)
Snøbrett under Vinter-OL 2010 – Halfpipe kvinner
Kvinnenes halfpipe-konkurranse under Vinter-OL 2010 ble avholdt i Cypress Mountain den 18. februar 2010.
Kabarett der Komiker
Kabarett der Komiker (forkortet KaDeKo) var en teaterscene i Berlin grunnlagt 1924 av skuespillerne Paul Morgan, Kurt Robitschek og Max Hansen. Den opphørte 1944.
Kabarett der Komiker holdt til på Lehniner Platz ved Kurfürstendamm. Bygningen ble ødelagt under en bombing like før slutten av andre verdenskrig. Nå (per 2019) er Schaubühne sin bygning på samme sted.
Kjente skuespillere som opptrådte der var blant annet:
Kåfjord kirke (Olderdalen)
Kåfjord lå under Lyngen prestegjeld fram til 1978, og ble da skilt ut som eget prestegjeld. Dette var ikke til hinder for at man ønsket kirke i Olderdalen selv om hovedkirken lå på Lyngseidet. Det ble opprettet en kirkeforening, og ved hjelp av midler samlet inn av denne foreningen og en stor brakke man fikk tak i ble det bygd en kirke som ble vigslet av biskop Wollert Krohn-Hansen i 1949. I utgangspunktet var departementet kritiske til å bygge kirke, siden Kåfjord i likhet med resten av Nord-Troms og Finnmark var hardt rammet av brenningen av området i 1944. Man mente derfor at bygging av bolighus burde prioriteres. Det ble fra Kåfjords side argumentert med at man allerede hadde byggematerialer, samt at kirken skulle være provisorisk. Kirken står fremdeles, og brakken man hadde skaffet var ikke nok, så man måtte skipe inn materialer fra Fredrikstad.
I utgangspunktet ble kirken bygd med leilighet for presten i samme bygg. Det var også prestekontor i bygget. Dette har senere blitt gjort om til menighetslokaler. Dette er grunnen til at kirken malt rød. Siden den ikke var bygd som «ren» kirke, fikk man ikke tillatelse til å male den hvit.
I et glassmonter i kirken står en kalk fra 1778. Denne stod trolig i Finnekapellet, som ble bygd på Soleng i 1722 av Thomas von Westen. Kirken har også en finsk Bibel fra slutten av 1700-tallet.
Coffea arabica
Coffea arabica er en kaffeplante fra Etiopia. Planten er antatt å være den første til å gjøres om til drikkbar kaffe, ettersom det har vokst i søndre Arabia i over tusen år. Kaffe fra coffea arabica utgjør omtrent 60 % av verdens totale kaffeproduksjon.
Lovetsj oblast
Lovetsj oblast er en forvaltningsenhet (oblast) i det sentrale Bulgaria. Den største byen, som også er administrasjonssentrum, er Lovetj.
Kommuner
Lovetsj oblast er inndelt i 8 kommuner (entall: община, obshtina – flertall: общини, obshtini)
Liste over konjunksjoner (astronomi)
Dette er en liste over nylige astronomiske konjunksjoner: konjunksjoner inntreffer når to himmellegemer har den samme rektascensjonen eller den samme ekliptiske lengden sett fra jorda. To planeter synes nær hverandre på himmelen rundt tiden for en konjunksjon.
Aper
Aper er et begrep med flere beslektede betydninger på norsk og kan sikte til:
Anguera
Anguera er en kommune i delstaten Bahia i nordøstregionen av Brasil.
Liste over konjunksjoner (astronomi)
Lista nedenfor presenterer øyeblikk når to planeter når den samme rektascensjonen i løpet av perioden 2005-2019.
Pseudalecia
Pseudalecia er en slekt av biller som hører til familien praktbiller (Buprestidae).
Levevis
Som hos de fleste andre praktbiller utvikler larvene seg i død ved.
Utbredelse
Slekten er utbredt i Brasil.
Systematisk inndeling
furupraktbiller (Chrysochroinae) blir noen ganger plassert som en stamme i underfamilien Buprestinae.
Nevroestetikk
Nevroestetikk er et relativt nytt felt innenfor empirisk estetikk som er interessert i å studere prosesser i hjernen i respons til estetiske stimuli, for eksempel visuell kunst og musikk. Nevroestetikk kan defineres som det vitenskapelige studiet av det nevrale grunnlaget for vurdering av kunst og kunstproduksjon. Begrepet ble introdusert så sent som i 1999 av hjerneforskeren Zeki. Blant mange spørsmål man er interessert i er hvordan nevrale system for estetisk nytelse har oppstått gjennom evolusjon og hvilke rolle emosjoner har i estetisk erfaring. Ideen om at estetisk erfaring har et fysiologisk grunnlag, og interessen i å undersøke nevrale mekanismer som er involvert, går tilbake til 1700-tallet. Det er først med utviklingen av avansert moderne teknologi, som for eksempel positronemisjonstomografi (PET) og funksjonell magnetresonanstomografi (fMRI) at det har blitt mulig å gjennomføre empiriske studier som tar for seg slike spørsmål. Ved hjelp av slike teknikker begynner man å få stadig mer innsikt i det nevrobiologiske grunnlaget for estetisk erfaring.
Utvikling av en empirisk tilnærming til estetikk
Den empiriske estetikken kan sies å starte med Fechner som utførte eksperimentelle observasjonsstudier om subjektive preferanser for ulike kunstverk. Gestaltpsykologi i 1920 og 30-årene representerte en videre utvikling som bidro til å belyse mekanismene bak estetisk vurdering. Ifølge gestaltteoretikerne integrerer mennesker, ved hjelp av perseptuelle lover som kontinuitet og likhet, objekter som oppfattes å høre sammen til en større helhet. Satt i en estetisk sammenheng vil skjønnhet være noe som representerer mening og stabilitet i omgivelsene. Videre satte Berlyne søkelyset på fysiologisk aktivering i verdsettelse av estetikk og han foreslo en invers U-kurve i forholdet mellom variabler som forventning, overraskelse, gjenkjennelse, symmetri og interesse, og estetisk vurdering. Viktigheten av top-down prosesser i forhold til estetisk verdsettelse har også blitt diskutert. For eksempel introduserte Martindale en kognitiv teori om estetisk preferanse, der han forklarte prosesser som fremkaller nytelse og forståelse for et kunstverk gjennom hvor mange og hvor varierte assosiasjoner stimulusen aktiverer.
Zeki
Zeki, professor i nevroestetikk ved University College i London, argumenterer for at kunst gjenspeiler funksjoner i hjernen. Han hevder at alle store kunstnere instinktivt er nevroestetikere som har en indre forståelse for hvordan hjernen oppfatter verden. Denne forståelsen oppfattes som regel ikke eksplisitt av kunstnere, men likevel nytter kunstnere denne ofte implisitte forståelsen til å utarbeide et visuelt språk. Zeki trekker frem tendensen kunstnere har til å fokusere på et avgrenset antall kognitive og perseptuelle egenskaper som støtte for sin teori. I tillegg til dette foreslår han to overordnede lover hjernen i visuell prosessering. Den første er konstans, der hjernen på tross av endringer som skjer når man prosesserer et visuelt stimuli, har evne til å opprettholde kunnskap om konstante og viktige egenskaper hos et objekt, og samtidig overse irrelevante egenskaper. Den andre loven er abstraksjon, der en generell representasjon kan anvendes på mange spesifikke representasjoner, noe som gjør at hjernen kan prosessere visuelt stimuli hurtig.
Ramachandran
Ramachandran og Hirstein foreslår et sett av åtte lover som kunstnere bruker, bevisst eller ubevisst, til å optimalt stimulere visuelle områder i hjernen, for eksempel symmetri, kunst som metafor og hyperstimulering (eller "peak shift"). De foreslår at kunst er mest appellerende dersom den fører til en økt aktivering i en enkelt dimensjon heller enn ved en overflødig aktivering av flere moduler samtidig.
Områder i hjernen som er assosiert med prosessering av visuell estetikk
Hjerneavbildingsstudier har gitt innsikt i hvilke områder i hjernen som er aktivert når man ser på kunst, og flere områder har vist seg å være involvert.
Asbjørn Aarseth
Asbjørn Kristen Aarseth (født 21. oktober 1935, død 31. august 2009) var en norsk professor i nordisk litteratur ved Universitetet i Bergen.
Nevroestetikk
Occipitallapp
Vartarian og Goel viste at aktivitet i visuelle områder i occipitallapp var større når man ga en høyere preferanseskår til maleri enn når man ga en lavere skår. Tidligere studier indikerer at foretrukket stimuli aktiverer oppmerksomhetsmekanismer eller affektive prosesser som igjen fører til økt prosessering i tidlige visuelle stadier.
.mh
.mh er Marshalløyenes nasjonale toppnivådomene (ccTLD) for Internett.
Nevroestetikk
Temporallapp
En studie har også funnet høyere aktivering i venstre temporallapp når man skulle vurdere skjønnhet, sammenlignet med vurdering av symmetri (i visuelle geometriske stimuli). Dette har blitt tatt til intekt for at dette området kan være involvert i å skape en affektiv og semantisk kontekst basert på tidligere erfaringer, som vil virke inn på vurdering av skjønnhet i visuell kunst. Temporallappen virker også å ha en viktig rolle i objektgjenkjennelse hos mennesker.
.mh
Registreringsenhetens nettsted har ikke blitt oppdatert siden 18. april 1997, og måten å registrere domener som er oppført på det nettstedet innebærer nedlasting av en InterNIC skjemamal, som for øyeblikket er en død lenke. Et Googlesøk viser ingen aktive nettsteder i et .mh domene ut over registreringsenhetens nettsted på èn side.
Asbjørn Aarseth
Aarseth tok magistergraden ved Universitetet i Bergen i 1963. I studieårene i USA ble Asbjørn Aarseth inspirert av nykritikken, og var en av retningens ivrigste talsmenn her hjemme. I de senere år var han mer opptatt av hermeneutikken, som hos ham gjerne dannet utgangspunkt for nyskapende innspill i de forskjelligste studier av litteraturhistorie.
Nevroestetikk
Orbitofrontale cortex
Prefrontale cortex har vist seg å være veldig viktig for estetisk prosessering. Kawabata og Zeki fant for eksempel høyere aktivitet i orbitofrontale cortex for stimuli som ble vurdert som vakkert, sammenlignet med aktivitet i motorisk cortex for stimuli som ble vurdert som stygt, ved bruk av fMRI. Dette området er assosiert med viktige og abstrakte belønnende stimuli og dette kan indikere at rollen dette spesifikke området har i estetisk preferanse er å representere en belønningsverdi til de ulike visuelle stimuliene.
.mh
Eksterne lenker
Toppdomän
Nevroestetikk
Insula
I tillegg til occipital-, temporal- og særlig prefrontale cortex sine roller i estetisk erfaring, har bilateral insula vist seg å være viktig for en opplevelse av emosjoner når man ser på visuell kunst i forhold til en mer pragmatisk opplevelse. Dette er konsistent med rollen insula har i opplevelse av emosjon. I tillegg indikerer studier at anterior cingulate cortex sannsynligvis har en rolle i bevissthet om affektiv tilstand under estetisk preferanse
Asbjørn Aarseth
I 1967 var Aarseth den første som fikk fast stilling i faget allmenn litteraturvitenskap ved Universitetet i Bergen. Også som faglitterær forfatter gjorde Aarseth en innsats. Lyriske strukturer (1968), som han skrev sammen med kollega Atle Kittang, og Episke strukturer (1979), er eksempler som mange studenter opp gjennom årene har fått stifte nærmere bekjentskap med.
Sin interesse for allmenne og teoretiske problemstillinger tok han med seg da han i 1985 ble kalt til professor i nordisk litteratur samme sted. Han ble også professor II ved NTNU i Trondheim og ved Senter for Ibsen-studier. Dessuten var han i mange år redaktør for litteraturtidsskriftet Edda. Innenfor hans faglige forfatterskap, er tyngdepunktet først og fremst de tallrike studiene innenfor Ibsens dramatikk, og på dette feltet pleiet han et stort internasjonalt nettverk av Ibsenforskere. Mot slutten av karrieren fikk han anledning til å rendyrke sine Ibsen-interesser, da han av professor Vigdis Ystad ble trukket inn i arbeidet med den vitenskapelige, tekstkritiske kommentarutgaven av Henrik Ibsens skrifter. Innenfor prosjektet fikk ble han en av hovedredaktørene i arbeidet. Innsatsen for Henrik Ibsen fortsatte etter at han gikk av med pensjon, og han fulgte nesten helt til veis ende ved å være den som mottok og ordnet kommentarer til det avsluttende variabindet.
Nevroestetikk
Kritikk og videre vei
Kan vi lære noe fra en nevropsykologisk tilnærming til kunst? Metodisk diskusjon går blant annet ut på om den temporale oppløsningen til fMRI er god nok til å estimere nevral synkronisering, og om den eksperimentelle kontrollen går utover rekkevidden av generaliserbarheten til empiriske funn. En mer konseptuell debatt går ut på om nevrovitenskapen bør avgrenses til å undersøke det biologiske grunnlaget for estetisk erfaring eller om tilnærmingen også kan være et viktig bidrag til å forstå kunstatferd. Argument som støtter ideen om at nevroestetikk ikke kan tilnærme seg kunstatferd er at den har et strengt fokus på skjønnhet, preferanse, liking osv, at den fokuserer på generelle prinsipp og avviser spesifikke aspekt, at den ikke legger vekt på kontekstuelle egenskaper og til slutt at det er et forsøk på å redusere kunstproduksjon og verdsettelse til generelle nevrobiologiske mekanismer. Det har vist seg å være vanskelig å gi en formell definisjon på hva skjønnhet er, og det finnes ikke noen utdypende modell om strukturen til kunst. Dermed vil noen hevde at en av hovedutfordringene til nevroestetikken i dag er å etablere modeller av hva som karakteriserer kunstobjektet og hva som karakteriserer den estetiske erfaringen, forut for eksperimentelle studier. På den andre siden kan resultatene fra nevroestetiske studier være viktige i å forbedre forståelsen vår av karakteristikken til både kunstobjekt og erfaring. Nevroestetikk er et nytt felt som har mange utfordringer foran seg, og mange vil hevde at det ikke er noen grunn til at ikke nevroestetikk kan ta i betraktning kritikken som blir stilt og bruke noe av dette i fremtidige studier for å få en dypere forståelse i nevrale mekanismer i observasjon og skapelse av kunst.
Syed Human
Syed Human (født 1. januar 1992) er en pakistansk langrennsløper.
Han representerte Pakistan under Vinter-OL 2018 i Pyeongchang, hvor han ble nummer 108 på 15 kilometer fristil.
Langfredagsfjære
Langfredagsfjære er et etablert begrep for storfjære. Begrepet brukes mest langs Helgelandskysten, men også i andre deler av Norge er uttrykket vanlig.
Storfjære ved påsketider er en naturlig følge av at første påskedag alltid faller på første søndag etter første fullmåne etter vårjevndøgn. Dermed er det alltid fullmåne i påskeuken. Ved fullmåne og nymåne trekker sol og måne i samme retning, slik at forskjellen mellom flo og fjære blir ekstra stor, og dermed fører til høy flo og lav fjære.
Dolph Ziggler
Nicholas Theodore «Nic» Nemeth, bedre kjent som Dolph Ziggler, er en amerikansk profesjonell fribryter. Han bryter for World Wrestling Entertainment(WWE) på merket SmackDown!
Nemeth skrev kontrakt med WWE i 2004, og debuterte deretter i Ohio Valley Wrestling(OVW). I 2005 kom han til RAW som «sidekick» til Kerwin White, men ble etter en stund sendt tilbake til OVW. I januar 2006 kom han igjen til RAW sammen med gruppen Spirit Squad. De vant World Tag Team Championshiptittelen, men ble sendt tilbake til OVW november samme år.
I 2007 ble Nemeth sent til Florida Championship Wrestling(FCW) hvor han ble tag team-mester to ganger. Han kom tilbake til RAW i september 2008 som Ziggler, og ble sendt til Smackdown!, april 2009. Der vant han tittelen WWE Intercontinental Championship 28. juli 2010, men tapte denne tilbake til Kofi Kingston 4. januar 2011. I 2012 vant han Money In The Bank mot John Cena, kampen var veldig jevn men til slutt var det Ziggler som stakk av med premien.
Samer Tawk
Han representerte Libanon i Vinter-OL 2018 i Pyeongchang, hvor han ble nummer 109 på 15 kilometer fristil.
Kreolisering
Kreolisering er et begrep innen lingvistikk og sosialantropologien for å beskrive blandingskultur. Begrepet er opprinnelig lånt fra lingvistikken. I lingvistikk refererer begrepet hvordan et blandingsspråk utviklet for å kommunisere på tvers av språkgrenser gradvis blir gjort til et normalspråk.
Houma (Linfen)
Houma (kinesisk: 侯马; pinyin: Hóumǎ) er et byfylke i provinsen Shanxi i Folkerepublikken Kina. Det ligger under byprefekturet Linfen.
Befolkningen var på 220,372 innbyggere i 1999.
Kreolisering
Beslektede uttrykk er cross-over, og hybrid-kultur.
Houma (Linfen)
Administrative enheter
Kommuner:
Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Møtestedet
Møtestedet (orgininaltittel: Diner) er en amerikansk dramakomedie fra 1982 med Steve Guttenberg, Daniel Stern og Mickey Rourke i noen av hovedrollen. Regi og manus er ved Barry Levinson.
Handling
Diner er en skildring av en ungdoms-guttegjeng i Baltimore 1959. En er gift, en er på nippet til å gifte seg, en har pengesorger, den enes venninne er gravid. De fleste på jentejakt på en kynisk måte, alle har problemer midt i lystigheten. Samlingspunktet for dem er den lokale snackbaren. Gjennomgangstema i filmen er overgangen til voksenlivet.
Om filmen
Diner ble tildelt to mindre filmpriser i 1983. Den ble samme år nominert til Oscar i kategorien manus og en Golden Globe-nominasjon i kategorien beste film.
Filmen fikk gode kritikker og har oppnådd så mye som 96% på Rotten Tomatoes. Den ble en moderat kommersiell suksess og spilte inn $14 millioner på am. kinoer.
Alocoderus carinifrons
Alocoderus carinifrons er en art av biller som hører til familien skarabider (Scarabaeidae) i gruppen skarabider (Scarabaeoidea).
Levevis
Disse billene lever i møkk og er hyppigst på steder der husdyr beiter.
Utbredelse
Arten er utbredt i Marokko innen den palearktiske sone.
Timo Juhani Grönlund
Timo Juhani Grönlund (født 3. juli 1987 i Kides) er en finsk-boliviansk langrennsløper.
Han representerte Bolivia under Vinter-OL 2018 i Pyeongchang, hvor han ble nummer 105 på 15 kilometer fristil.
Under Vinter-OL 2022 i Beijing, ble han nummer 89 på 15 kilometer klassisk intervallstart.
Very Important Person
Very Important Person, forkortet VIP brukes om personer med spesielle privilegier på grunn av vedkommendes status. Eksempler er kjendiser, monarker, politikere, offiserer av høy rang og rike personer. På større idrettsanlegg og konsertarenaer er det vanlig med VIP-tribuner. I noen tilfeller, f.eks. på konserter, selges VIP-billetter tilgjengelig for alle.
VVIP (er forkortelse for Very Very Important Person) kan indikere en status som er høyere enn VIP.
MIP (er forkortelse for Most Important Person) kan indikere en status som er høyere enn VVIP.
Manndalen bedehus
Manndalen bedehus er en langkirke fra 1946 i Kåfjord kommune, Troms og Finnmark fylke.
Byggverket var et trebygg bygget på dugnadsånd av bygdefolket, etter at tømmer først var hentet fra innlandet. Bygget hadde omtrent 250 plasser. Den 28. september 2013 brant bedehuset ned. Etterforskningsarbeidet konkluderte med at bygget hadde tatt fyr innenfra. 2014 ble bygging av et nytt bedehus samme sted oppstartet, det ble innviet 12. juli 2015.
INDEX: Design to Improve Life
Organisasjonen ble grunnlagt i 2002 under oversyn av den danske kronprinsen. Den mottar støtte fra det danske Økonomi- og Erhvervsministerium, Erhvervsstyrelsen, Den Obelske Familiefond og Konsul George Jorck og Hustru Emma Jorck’s Fond.
Kigge Hvid har vært administrerende direktør for INDEX: Design to Improve Life siden grunnleggelsen i 2002.
Tennis under Middelhavslekene 1983
Tennis under Middelhavslekene 1983. Tennis var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var sjette gangen som tennis var med på programmet under Middelhavslekene. Det var single- og doubleturneringer for både menn og kvinner
Jesus från Nasaret går här fram
«Jesus från Nasaret går här fram» er en salme med tekst av Anders Frostenson fra 1935 og musikk av Gustaf Nordqvist fra 1937. Salmen ble tidligere sett på som en adventssalme, og hvert vers slutter: «Himmelriket är nära». På samme måte som i en annen av forfatterens salmer fra denne tid, Kristus vandrar bland oss än, betones Jesu nærvær i nuet.
Salmen er blitt svært populær, og i Sverige finnes den i et titalls sang- og salmebøker (se oversikt på svensk wikipedias artikkel om salmen). I Norsk Salmebok finnes den på nr. 97, også her i svensk språkdrakt.
VM i alpint 1931
VM i alpint 1931 ble arrangert i Mürren i Sveits.
Suining
Suining kan være:
Meddelelser om Grønland
Meddelelser om Grønland er en vitenskapelig monografiserie om Grønland etablert i 1878. Serien ble fra begynnelsen til 2008 utgitt for statlige danske midler av Kommissionen for Videnskabelige Undersøgelser i Grønland, fra 2008 ble den utgitt av Museum Tusculanums Forlag.
Meddelelser om Grønland har publisert videnskapelige forskningsresultater fra de fleste forskningsområder i Grønland. Fra 1979 ble det innført tre underserier Man & Society, BioScience og Geoscience.
Kequyen Lam
Kequyen Lam (født 3. oktober 1979) er en portugisisk langrennsløper.
Schwesta Ewa
Schwesta Ewa er kunstnernavnet til Ewa Malanda (født Müller 16. juli 1984 i Koszalin), en polskfødt, tyskspråklig rapper. Tre år gammel flyttet hun til Kiel med moren. 16 år gammel begynte hun som bartender, senere sexarbeider i byens red-light district. Hun arbeidet i flere år i Frankfurt am Main hvoretter hun ble oppdaget og løftet frem av rapper og produsent Xatar. I 2015 utga hun sitt første album Kurwa, som nådde 11. plass på tyske hitlister. Schwesta Ewas musikk og tekst henter inspirasjon fra hennes fortid som sexarbeider og rusmiddelavhengig.
Melody Mountain
Melody Mountain er et musikkalbum av duoen Susanna and the Magical Orchestra utgitt i av Rune Grammofon (RCD 2057). Dette er duoens andre plate.
Antas
Antas er en kommune i delstaten Bahia i nordøstregionen av Brasil.
Heterosyphus
Heterosyphus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.
Utbredelse
Arten er utbredt på Madagaskar.
Karbonkretsløpet
Karbonkretsløpet (eller karbonsyklusen) betegner karbonets kretsløp gjennom luften (atmosfæren), vannmassene (hydrosfæren), levende organismer (biosfæren), jordsmonnet (pedosfæren) og berggrunnen (litosfæren).
Atmosfære–hydrosfære
Karbon forekommer i luften i form av karbondioksid (CO2), der det (før de menneskelige påvirkningene) utgjorde ca. 0,028 % av luftens volum. Luftens karbondioksid står i en dynamisk likevekt med CO2 i verdenshavenes vannmasser, der CO2 løser seg i havvannet (og derved blir til kullsyre, H2CO3). Mengden CO2 som til enhver tid kan løse seg i havene, er blant annet påvirket av havtemperaturen (i varmt vann kan det løse seg mindre CO2). Men grovt sett er mengden CO2 som havene opptar fra atmosfæren, like stor som mengden CO2 atmosfæren tar opp fra havene.
Atmosfære–biosfære–pedosfære
Karbondioksid tas også opp av planter og andre fotosyntetiserende organismer. Fotosyntese er en prosess der (blant annet) planter omdanner karbondioksid pluss vann (H2O) til sukker (for eksempel C6H1206) pluss oksygen (O2). Luftens karbon blir derved omdannet til organisk karbon – først og fremst sukker, som i sin tur kan omdannes til andre karbohydrater, proteiner eller fett. Disse organiske karbonforbindelsene føres så videre oppover i næringskjeden, når planter spises av dyr, og disse igjen av andre dyr osv. De aller fleste organismer (unntatt enkelte bakterier) dekker sitt energibehov ved å forbrenne disse karbonforbindelsene (med oksygen) til karbondioksid (og vann). På denne måten blir den samme mengden karbon som plantene har trukket ut av luften, igjen ført tilbake til atmosfæren.
Når planter eller dyr dør, blir deres organiske substans del av jordsmonnet, der det brytes ned av blant annet sopp og mikroorganismer. Også denne nedbrytingen er kjemisk sett en forbrenning. Et tre avgir altså like mye CO2 som det har tatt opp for å bygge opp sin egen biomasse – uansett om treet spises opp av en planteeter, om det dør og forråtner, eller om det forbrennes i en skogbrann eller som fyringsved.
I mindre mengder utvaskes også organisk karbon fra landjorda og havner via elver i havene.
Hydrosfæren–litosfæren
I havene synker dødt organisk materiale mot bunnen. Mesteparten av næringsstoffene blir tatt opp av andre organismer før det når bunnen, eller føres bort av havstrømmene og kommer til overflaten igjen ved en oppstrømning. En liten del sedimenterer derimot og akkumuleres ved havbunnen. Det er slike organiske karbonavsetninger som i geologisk tid kan omvandles til kull eller olje. Dette såkalte fossile karbonet er blitt en del av jordskorpen (litosfæren).